**Sähköpostikeskustelu kaikille Suomen kansalaisille. Lukekaa ja ymmärtäkää lukemanne.**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**Kysymys: Pekka Karin juristi Heini Kettunen Lakitoimisto Kari Uoti Oy:lta THL:lle ke 24. marrask. 2021 klo 11.52**

Fimea ilmoittaa internet-sivuillaan ja Fimean asiantuntija on myös teidän info-lähetyksissänne tuonut ilmi, että Fimean rekisteristä ei voi vetää johtopäätöksiä koronarokotteiden haittavaikutusten yleisyydestä sen vuoksi, että Fimean rekisteri on sen vuoksi, että kerätään tietoa uusista haittavaikutuksista, jotka eivät vielä ole tiedossa. Fimean sivujen mukaan haittojen yleisyyttä voidaan kartoittaa tutkimuksilla tai terveydenhuollon rekistereistä.

Mikä taho Suomessa kerää kokonaistilastoa siitä, mikä on koronarokotteiden haittavaikutusten kokonaismäärä / yleisyys Suomessa? Eli mikä taho joko tekee tutkimusta haittavaikutusten määrästä ja luonteesta TAI kerää yhteen terveydenhuollon rekistereistä tiedot haittavaikutusten määristä?

**Vastaus: ti 30. marrask. 2021 klo 14.03, lähettäjä: THL Kirjaamo**

THL ja Fimea tekevät yhteistyötä rokotteiden turvallisuuden seurannassa. THL:n velvollisuutena on seurata sekä rokotusohjelman ja rokotusten tehoa että niiden turvallisuutta. Fimea luovuttaa rokotteita koskevien haittavaikutusilmoitusten tiedot THL:lle. (Tartuntatautilaki 1227/2016).
THL selvittää haittavaikutuksia myös epidemiologisilla menetelmillä, muun muassa rekisteritutkimusten avulla.

**Kysymys: Pekka Karin juristi Heini Kettunen Lakitoimisto Kari Uoti Oy:lta THL:lle (lähetysaika ei näy sähköpostiketjussa)**

Kiitos vastauksestanne. Onko tällaisia rekisteritutkimuksia / tutkimustuloksia saatavilla julkisesti? Pyydän toimittamaan, mikäli on.

**Vastaus: ke 1.12.2021 klo 12.28, lähettäjä: THL Kirjaamo**

Meillä on 12-15-vuotiaiden rokottamisesta tehdyssä työpaperissa esitetty haittavaikutuksia: <https://www.julkari.fi/bitstream/handle/10024/142846/URN_ISBN_978-952-343-696-1.pdf?sequence=1&isAllowed=y>.

Usein kysytyissä kysymyksissä on paljon turvallisuuteen liittyviä kysymyksiä ja vastauksia: <https://thl.fi/fi/web/infektiotaudit-ja-rokotukset/ajankohtaista/ajankohtaista-koronaviruksesta-covid-19/rokotteet-ja-koronavirus/koronarokotteiden-turvallisuus-ja-mahdolliset-haitat>

**Kysymys: Pekka Karin juristi Heini Kettunen Lakitoimisto Kari Uoti Oy:lta THL:lle keskiviikko 1. joulukuuta 2021 12.38**

**Ymmärränkö vastauksestanne oikein, että terveydenhuollon rekistereistä eli ole selvitetty haittavaikutusten kokonaismäärää tai yleisyyttä yli 15-vuotiailla?**

**Eli haittavaikutusten kokonaismäärä Suomessa ei ole tiedossa?**

**Vastaus: ke 1. jouluk. 2021 klo 16.33, lähettäjä: THL Kirjaamo**

Sivustolta löytyy, mitä tuloksia koronarokotteiden turvallisuusseurannasta on Suomessa saatu:

<https://thl.fi/fi/web/infektiotaudit-ja-rokotukset/ajankohtaista/ajankohtaista-koronaviruksesta-covid-19/rokotteet-ja-koronavirus/koronarokotteiden-turvallisuus-ja-mahdolliset-haitat>

**Terveydenhuollon rekistereistä haittoja etsiessä pitää etsiä haitta kerrallaan.** **Meillä ei ole tietoa esimerkiksi siitä paljonko haittavaikutuksia on yhteensä tullut.** Koronarokotteiden tunnetut haittavaikutukset esitetään muun muassa pakkausselosteissa. Fimea kerää haittavaikutusilmoituksia. ”Haittavaikutusilmoitukset eivät suoraan kerro rokotteen haitoista. Ne kuvastavat ilmoittajan havaintoja ja näkemyksiä, eivätkä tarkoita sitä, että rokotteen ja havaittujen vaikutusten välinen mahdollinen yhteys olisi vahvistettu.” <https://www.fimea.fi/tietoa_fimeasta/koronavirus-covid-19-/usein-kysytyt-kysymykset>

Julkisuuslain 3­ luvun mukainen oikeus saada tietoja kohdistuu vain viranomaisen asiakirjoihin merkittyihin tietoihin – viranomaisen ei tarvitse tietopyyntöön vastatessaan lähtökohtaisesti tuottaa uusia asiakirjoja.

**Sähköpostikeskustelu päättyy**